PERSONLIGE HISTORIER FRA DEBATTEN OM KIRKEMEDLEMSKAP I DAG:

(vi har fjernet navnene)

Fra diskusjonen under VG-artikkelen:

– Ikke døpt eller konfirmert, men har visst rett til å stemme ved kirkevalget, så det er noe som ikke stemmer...

– Jeg har meldt meg ut skriftlig 2 ganger. Fikk beskjed om at jeg sto på valg til menighetsrådet noen år etter at jeg hadde meldt meg ut første gang. De hadde ikke strøket meg fra medlemslisten. Ikke rart de har mange medlemmer!

– Jeg oppdaget for noen år siden at alle mine 4 barn var registrert som medlemmer av statskirken, selv om verken jeg eller barnefaren er døpt eller konfirmert i statskirken. Da fikk jeg beskjed om at det var fordi de var født i Norge av norske foreldre, og dermed måtte de fysisk meldes ut... Litt bakvendt vel...?

– Haha, jeg ble plutselig katolikk etter at minsten var født. (xx er katolikk) Da var jeg medlem av statskirken og den katolske kirke det gikk ikke. Jeg måtte da sende skriftlig utmelding til den katolske kirke.

– Jeg har også meldt meg ut flere ganger uten hell. Til slutt klarte de endelig å fjerne meg fra medlemslistene, men det var vel 3-4 år på rad at jeg fikk beskjed av Human-Etisk forbund om at jeg var oppført hos statskirken og hver gang meldte jeg meg ut. Rett og slett for dårlig.

– Prøvde også å melde meg ut 2 ganger uten å lykkes. Først den 3. gangen fikk jeg bekreftelse.

– Også JEG har opplevd å være medlem i staskjerka i ca 20 år etter at jeg meldte meg ut, med attest. Mange mørkemenn og mørke tall der ute!!

– Dette skjedde meg også. Jeg meldte meg ut der jeg bodde tidligere og fikk bekreftelse på utmeldelse. 2 år senere hadde jeg flyttet til ett annet bispedømme og fikk plutselig stemmeseddel til kirkevalget. Svaret jeg fikk da jeg henvendte meg til DNK om dette var at det på uforklarlig vis hadde oppstått en feil og de beklagde dette. Kanskje var det inngripen fra Gud som gjorde at jeg igjen sto i hans rekker?

– Dette slet jeg, min mor og søster med i over 10 år. Vi fikk endelig gjort det i fjor. Ingen av oss er døpt eller konfimert i kirken, så at dette forekommer er jo helt utrolig. Det jeg lurer på er om kirken får støtte for hvert medlem? I så fall burde noen virkelig grave grave i dette, for det minner veldig mye om SOS-Rasisme saken som ble avslørt i fjor.

– Problemet når jeg skulle melde meg ut var at vedkommende som tok imot mitt utmeldingsskjema ikke kunne regelverket, slik at hun mente at jeg på bakgrunn av å ikke være døpt ikke var medlem av kirken (dette var før jeg fylte 18). Jeg måtte melde meg ut hele TRE ganger over en periode på 2 år før jeg til slutt ikke sto oppført som medlem av statskirken lenger. To av disse gangene fikk jeg tilbakemelding om at jeg var utmeldt når jeg i realiteten fortsatt sto oppført som medlem..

– Har selv meldt meg ut intent mindre enn tre ganger! Den tredje gangen holdt det vist! Faktisk fått beskreftelse på det alle tre gangene også!

– Jeg meldte meg ut for noen år tilbake, men fikk uansett brev i forbindelse med kirkevalget i 2011. Jeg sendte de et krasst brev med beskjed om å fjerne meg fra listene deres hvis de ville unngå å bli anmeldt for medlemsjuks. Fikk svar om at det var rettet opp i, men jeg vet det jo ikke.

– Meldte meg ut for noen år siden jeg også. Skriftlig og greier. Måtte til og med finne min menighet jeg skulle sende brevet til (!) (…) Men da jeg ønsket å melde meg inn i noe annet for et par år siden, gikk ikke det, for jeg fortsatt var medlem i denne kirka.

– Meldte meg ut i 1973, i 1998 ved kirkevalget, fikk både min sønn(som ikke er døpt) og jeg stemmesedler. Tok da kontakt med kirken og spurte hvorfor vi fikk disse, da jeg var utmeldt for mange år siden og min sønn aldri var døpt. Jeg fikk aldri noe svar, men regner med at kirken også har drevet med *ikke eksisterende medlemmer

– , sånn som flere andre foreninger har blitt beskyldt for.

– Min far var aldri medlem i statskirka (ikke døpt), mora mi meldte seg ut flere år før jeg ble født, jeg er heller ikke døpt og er veldig fornøyd med det. Men jeg fikk også plutselig brev om at jeg kunne stemme i kirkevalget i 2011(?). Rimelig forbanna trasker jeg ned på kirkekontoret og forklarer at det rett og slett ikke er mulig at jeg står i deres register, med tanke på at ingen i min familie verken har eller ville hatt lyst til å skrive meg inn der. Svaret jeg fikk var at da de gjorde registerne elektroniske, så må de ha "glemt" at mor mi var utmeldt før jeg engang var påtenkt.

-------------

Fra Human-Etisk Forbunds Facebook-vegg:

– Er aldri døpt, skrev brev for å forsikre meg om at jeg ikke var medlem, og fikk skriftlig svar at det var jeg ikke. Men vips, noen år senere dumper valgkort til kirkevalget ned i postkassa... Men det er en del år siden nå, så håper og tror det er blitt bedre!

– Jeg er ikke døpt, konfirmert m. borgerlig seremoni. Likevel har min mor måtte melde meg ut 3 ganger før jeg ble 18, og jeg har meldt meg ut 2 ganger siden det. Har ikke sjekket de siste årene, så har sikkert blitt meldt inn igjen!!!

– De har ikke lov til å kreve å få se dåpsattest. Ifølge reglementet skal det holde med underskrift. Og det gir jo liten mening å kreve dåpsattest når de har bøttevis med medlemmer som aldri er blitt døpt. Jeg tropper alltid opp personlig, og får dem til å effektuere utmeldingen der og da. Etter et par dager kommer det så en utmeldingsattest i posten. Men hver gang vi flytter er det samme visa igjen. Jeg har sagt klart ifra at skjer det en gang til så anmelder ihvertfall jeg dem...

– Mannen min og jeg meldte oss ut 2 ganger, før det ble i orden. Vi døpte ikke sønnen vår i kirka, så vi meldte han ut med en gang han var født. Trodde han var utmeldt helt til det kom skriv om 4 årsbok. Vi meldte han ut igjen, men enda en gang fikk vi skriv om 4 årsbok. Så etter 3 ganger er han nå endelig utmeldt. Håper vi.